**ΔΕΛΤΙΟ ΤΥΠΟΥ ΓΙΑ ΤΟΥΣ ΜΟΝΙΜΟΥΣ ΔΙΟΡΙΣΜΟΥΣ ΣΤΗΝ ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΗΜΑΘΙΑΣ**

Σε συνέχεια της δημοσιοποίησης στην Εφημερίδα της Κυβέρνησης των ΦΕΚ για τους μόνιμους διορισμούς εκπαιδευτικών, σήμερα, Πέμπτη, 12/8/2021, συνεχίζονται για δεύτερη μέρα οι ορκωμοσίες των 63 συνολικά συναδέρφων που διορίζονται στην Διεύθυνση της Δευτεροβάθμιας Εκπαίδευσης Ημαθίας. Μετά από 12 χρόνια, πραγματοποιούνται ξανά μόνιμοι διορισμοί 11.507 εκπαιδευτικών όλων των ειδικοτήτων στην Γενική Παιδεία με σκοπό να καλύψουν, οριστικά πλέον, κενά που προκύπτουν στις σχολικές μας μονάδες. Θα ήθελα να διαβεβαιώσω ότι, τόσο οι παλαιότεροι συνάδερφοι όσο και οι συνεργάτες της Δ.Δ.Ε Ημαθίας θα βρίσκονται στην διάθεσή τους για την ευκολότερη προσαρμογή και την πληρέστερη ενημέρωσή τους.

Εύχομαι ολόψυχα σε όλες και σε όλους καλή αρχή και μια όμορφη και δημιουργική σχολική χρονιά.

Με εκτίμηση

Παπαδόπουλος Γ. Αθανάσιος

Δ/ντής της Δ.Δ.Ε Ημαθίας